Glamour (såpeserie)

Glamour (originaltittel: The Bold and the Beautiful) er en amerikansk såpeserie som har gått på CBS siden 1987. TV-serien hadde premiere i USA den 23. mars 1987. Serien fokuserer på familiene Forrester, Logan og Spencer. De lever i et motemiljø i Los Angeles hvor makt, sjalusi, kjærlighet, intriger og familiedrama er sentrale faktorer i serien.

Serien er verdens mest sette såpeserie. Den vises i mer enn 110 land og anslås å ha nærmere 30 millioner TV-seere. Per oktober 2016 hadde det blitt vist over 7400 episoder.

 Handling 
Serien handler om Forrester-familien og familiens motehus Forrester Creations, med hovedkvarter i Los Angeles.

Familiens og motehusets forhistorie er at Stephanie Douglas, den viljesterke datteren til den velstående Chicago-forretningsmannen John Douglas, møtte sin kommende ektemann Eric Forrester, som ønsket å begynne som motedesigner, da de begge studerte ved Northwestern University i 1959. Etter at Stephanie ble gravid inngikk paret et hastebryllup, etter at Eric hadde slått opp med sin tidligere kjæreste fra college, Elizabeth «Beth» Henderson.

Eric og Stephanie flyttet deretter til Los Angeles hvor de etablerte Forrester Creations for å designe og produsere klær for både menn og kvinner. De lånte penger av Stephanies far til etableringen, og baserte seg for øvrig på Erics designtalent og Stephanies forretningssans og forbindelser. Etter hvert oppnådde de internasjonal anerkjennelse, berømmelse og rikdom. De har fire barn: sønnene Ridge Forrester og Thorne Forrester, og døtrene Kristen Forrester og Felicia Forrester. 

Erics tidligere kjæreste Elizabeth Henderson («Beth») har giftet seg med den tidligere klassekameraten Stephen Logan og bosatt seg i San Fernando i Los Angeles med ektemannen og deres fire felles barn: Stephen «Storm» jr., Brooke, Donna og Katie. Stephen forlot etter hvert familien, og Beth ble aleneforsørger for barna. De voksne barna i Forrester-familien og Logan-familien er sentrale figurer i handlingen.

 Norge 
Serien ble første gang vist i Norge I 1990, på den nordiske kanalen Nordic Channel. I januar 1993 hadde serien premiere på TVNorge. TVNorge lå om lag seks år etter det amerikanske sendeskjemaet. For å komme nærmere amerikansk sendeskjema hoppet TVNorge i mars 2000 over fem sesonger; seerne fikk i den forbindelse en fem minutters oppsummering av handlingen i sesongene som TV Norge ikke hadde vist. Dette førte til en telefonstorm rettet mot sentralbordet til TVNorge. Glamour hadde sterke seertall de første årene i Norge, tett opp mot 100 000. Serien ble de første årene sendt på kveldstid (reprisesending 1800-18:30 og ny episode vist 18:30-19:00). Serien ble flyttet til dagtid rundt tusenårskiftet, igjen ble det reaksjoner fra seerne. Reprise-sendingen ble kuttet i 2006. Den 8.november 2011 ga TVNorge beskjed om at siste episode ville bli sendt 30.november 2011. De begrunnet dette med sviktende seertall og at TVNorge var i endring. Etter press fra lojale fans fortsatte imidlertid serien på TVNorges nett-TV.

I mars 2012 ble det kjent at Canal9 skulle overta serien fra TVNorge, med sendestart 30. april 2012. Kanalen tok serien av sendeskjemaet etter 1 år, og viste siste episode den 26. april 2013. I november 2013 kunngjorde TNT at de hadde kjøpt rettighetene til Glamour, og viste første episode den 3. februar 2014. I november 2015 kunngjorde TNT at siste episode ville bli sendt 24.desember 2015. De viste da episoder som var fra oktober 2013. I februar 2018 kunngjorde TV6 at kanalen skulle starte å vise Glamour.

 Rolleliste 
 Skuespiller Rolle ÅrRena Sofer Quinn Fuller Forrester 2013– Scott Clifton Liam Spencer 2010– Don Diamont Bill Spencer, Jr. 2009–Karla Mosley Maya Avant 2013–Darin Brooks Wyatt Fuller 2013– Jennifer Gareis Donna Logan 2006–2014, 2015, 2016, 2018–Aaron Spears Justin Barber 2009– Matthew Atkinson Thomas Forrester 2019–Ingo Rademacher Thorne Forrester 2017– Ashley Jones Dr. Bridget Forrester 2004–2010, 2011, 2012.Kiara Barnes Zoe Buckingham 2018– Katherine Kelly Lang Brooke Logan 1987– Jacob W. Young Rick Forrester 1997–1999, 2011–Adain Bradley Xander Avant 2018–Annika Noelle Hope Logan 2018– Alley Mills Pamela Douglas 2006–2007, 2007–2008, 2008– Jacqueline MacInnes Wood Steffy Forrester Finnegan 2008–2013, 2015– John McCook Eric Forrester 1987– Thorsten Kaye Ridge Forrester 2013– Heather Tom Katie Logan 2007– Lisa Yamada Luna Nozawa 2023– Rebecca Budig Dr. Taylor Hayes 2024– Laneya Grace Electra Forrester 2024– Murielle Hilaire Daphne Rose 2025– Harrison Cone Deke Sharpe 2025–

 Referanser 

 Eksterne lenker 



Kategori:Såpeoperaer fra USA
Kategori:TV-produksjoner på CBS
Kategori:TV-produksjoner fra USA, fra 1980-årene
Kategori:TV-produksjoner fra USA, fra 1990-årene
Kategori:TV-produksjoner fra USA, fra 2000-årene
Kategori:TV-produksjoner fra USA, fra 2010-årene
Kategori:TV-produksjoner fra USA, fra 2020-årene